open-index/open-wikipedia-markdown huggingface dataset:
Tamur Kusnets

**Tamur Kusnets** (sündinud 1. juulil 1975) on Eesti sõjaväelane (auastmelt kolonelleitnant) ja kirjanik. 

Tamur Kusnets lõpetas 1993. aastal Kunda 1. keskkooli, mille järel läbis ajateenistuse ja valis elukutselise sõjaväelase tee. 2000. aastal lõpetas Tamur Kusnets Kaitseväe Ühendatud Õppeasutuste Kõrgema Sõjakooli. Ta on teeninud Kalevi üksik-jalaväepataljonis ja töötanud Kaitseväe Ühendatud Õppeasutustes lektorina ning õppinud alates 2006. aastast sama kooli magistriõppes sõjalist juhtimist.

Vabariigi President andis 14. veebruaril 2011 Tamur Kusnetsile majori auastme ja 20. veebruaril 2023 kolonelleitnanti auastme. 

Tamur Kusnets on kirjutanud kolmeosalise romaanisarja "Hundipäikese aeg", mis ilmus aastail 2008–2010. ("Hundipäikese aeg I: Metsiku jahi algus", 2008; "Hundipäikese aeg II: Vaen võtab verejälge", 2009; "Hundipäikese aeg III: Hullud on hundid ja hullud on hagijad", 2010.)

2012. aastal ilmus Kusnetsi romaan "Püha Jüri kutsikad", mille aineseks on Jüriöö ülestõusu sündmustik.

2016. aastal ilmus ajalooline romaan "Puud kasvavad kõigile", mis käsitleb Vlad Dracula aegset Valahhiat.

## Viited
Kaido Ivask

**Kaido Ivask** (sündinud 26. mail 1970) on eesti ehitaja ning omavalitsuspoliitik.

Ta oli Paide linnapea 17. märtsist 2011 kuni novembrini 2013 ja valiti taas linnapeaks 13. juulil 2023. 

Ta kuulus aastatel 1999–2014 Isamaa ja Res Publica Liitu ja on alates jaanuarist 2022 taas erakond Isamaa liige. 

## Haridus
*1977–1988 Lähte Keskkool
*1988–1993 Tallinna Tehnikaülikool, ehitusinsener
*1993–1994 Tallinna Tehnikaülikool, magister teedeehituse erialal

## Töökäik
*1993–1995 Järva Teedevalitsus, sillainsener
*1996–1999 AS Arte Grupp, töödejuhataja
*2000–2002 Paide Linnavalitsus, abilinnapea ehitus- ja planeeringu alal
*2002 AS TREF, projektijuht
*2002–2005 AS TREF, asfaldi osakonna juhataja 
*2005–2011 Paide abilinnapea 
*2011–2013 Paide linnapea 
*2023–veebruar 2026 Paide linnapea
*alates 9. märtsist 2026 Tartu linnavalitsuse linnamajanduse osakonna teedeteenistuse juht

## Viited

## Välislingid
*Järva Teataja "Paide uueks linnapeaks sai Kaido Ivask" 17. märts 2011
Karin Laine

**Karin Laine** (17. märts 1930 Rõuge vald, Võrumaa – 9. aprill 2017) oli eesti murdmaasuusataja.

Ta võitis veteranide maailmameistrivõistlustel suusatamises 32 kuld-, 12 hõbe- ja 8 pronksmedalit.

Aastatel 1990–1992 oli ta Eesti Kongressi liige.

## Tunnustus
*1987 Eesti NSV teeneline sporditegelane
*2006 Kodanikupäeva aumärk

## Viited

## Välislingid
* 

* Suusaveteranide meistrivõistluste hõbemedalist Karin Laine valmistub MMiks. Lõunaleht.ee, 3. veebruar 2005
* Karin Laine on suuskadega sõber olnud üle 70 aasta. Võrumaa Teataja, 13. märts 2010
* 80-aastane eestlanna võitis MMil kolm kulda!. Postimees, 17. märts 2011
Eesti Abi- ja Teraapiakoerte Ühing

**Mittetulundusühing Eesti Abi- ja Teraapiakoerte Ühing** (EATKÜ) on 2008. aastal loodud üleriigiline katusorganisatsioon, mis esindab füüsilisi ja juriidilisi isikuid, kes kaasavad oma töös teraapiakoeratiimi tervishoiu-, haridus- ja sotsiaalvaldkonnas või on seotud teraapiakoerte kasvatamise ja ettevalmistamisega tööks. EATKÜ eesmärk on edendada koerte abil läbiviidavaid sekkumistegevusi Eestis, seista vastutustundliku lemmikloomapidamise eest ning väärtustada inimese ja koera vahelist sidet.

Eesti Abi- ja Teraapiakoerte Ühing on ainus organisatsioon Eestis, mis testib, koolitab ning eksamineerib teraapiakoeratiime. Kõik EATKÜ koeratiimid omavad rahvusvahelist litsentsi.

Ühing töötab koos partneritega välja ja arendab Eesti sotsiaal-, haridus- ning tervishoiuvaldkonnaga kõige paremini sobivat süsteemi. EATKÜ teeb rahvusvahelist koostööd, et tuua Eestisse vastava ala teadmisi, praktilisi oskusi ja parimaid praktikaid, ning osaleb teadusalases koostöös. EATKÜ viib ettevalmistuse saanud koeratiimid kokku klientidega, aitab programmide jaoks välja töötada sobiliku tegevusplaani, metoodika ja standardid ning koordineerib tiimide tööd.

EATKÜ on alates 2016. aasta juulist rahvusvahelise katusorganisatsiooni **[http://www.iahaio.org/new/ IAHAIO]** (International Association of Human-Animal Interaction Organizations) täisliige. Olles Eestis valdkonna teerajaja, juhindub Eesti Abi- ja Teraapiakoerte Ühing valdkonna juurutamises ja arendamises ning oma tegevuse korraldamises, sealhulgas tegevust puudutavate reeglite loomises, IAHAIO valgest raamatust, kohandades sealseid suuniseid.

EATKÜ asutas koos Eesti Ratsutamisterapeutide Liiduga Eesti Abi- ja Teraapialoomi Kaasavate Organisatsioonide Liidu.

2016. aasta veebruaris sai Eesti Abi- ja Teraapiakoerte Ühing Eesti Vabariigi Kultuuriministeeriumilt tunnustava tiitli kultuurisõber 2015.

## Välislingid
*Koduleht
Poker Face

**"Poker Face"** on Lady Gaga teine singel albumilt "The Fame".

Seda singlit on Gaga müünud enam kui 9,8 miljonit eksemplari.

## Edetabelid

## Viited
Nordecon

**Nordecon AS** (varasemate nimedega **Eesti Ehitus** ja **Nordecon International**) on Eesti üks suuremaid ehitusettevõtteid. Ettevõte keskendub ehituse peatöövõtule ja projektijuhtimisele.  Tegemist on käibelt Eesti suuruselt teise ehitusettevõttega. Nordecon teenib 96% oma müügitulust Eestist. Ettevõtte suurim välisturg (2% müügitulust) on Soome. 

Nordecon ehitab äri-, elamu-, tööstus- ja ühiskondlikke hooneid ning rajab teid, tehnovõrkusid ja sadamarajatisi. Lisaks tegeleb Nordeconi kontsern betoonkonstruktsioonide tootmise, raske ehitustehnika rentimise ning teede hooldamisega. Lisaks Eestile on kontsernil ettevõtteid Rootsis, Soomes ja Ukrainas.

Nordecon AS on Eesti Ehitusettevõtjate Liidu ja Eesti Kaubandus-Tööstuskoja liige.  

Suuromanik ja nõukogu esimees on Toomas Luman.  

## Suurimad konkurendid
Nordeconi suurimad konkurendid Eesti ehitusturul on Merko Ehitus, Osaühing Mapri Ehitus ja AS YIT Eesti. Teedeehituste turul on üks suurimaid konkurente AS TREV-2 Grupp.

## Nordecon börsil
Alates 18. maist 2006 on Nordecon noteeritud Tallinna börsil (põhinimekirjas). Tallinna börs on Nasdaq Balti börsi osa. Nordeconi aktsia lühinimi Tallinna börsil on NCN1T. Nordeconil on noteeritud 32 375 483 aktsiat. Seisuga 31. detsember 2022 on ettevõttel 6629 aktsionäri (6,8% enam kui eelneval aastal). Tegemist on Nasdaq Balti börsi ühe väikseima ettevõttega. Seisuga 7. august 2023 on ettevõtte turuväärtus 23,8 miljonit eurot. 2022. aastal vähenes ettevõtte turuväärtus 42% võrra.

2022. aastal oli Nordecon kauplemisaktiivsuselt Nasdaq Balti börsi suuruselt 25. ettevõte. 

### Suurimad aktsionärid

### [[Dividend|Dividendide]] maksmine

## Viited

## Välislingid
*Koduleht
Abikoer

**Abikoer** on koer, kes on välja õpetatud abistama konkreetset vaimse või kehalise puudega inimest.

Abistatavate inimeste hulka kuuluvad näiteks ratastooliga liikuvad inimesed, autistid, kuulmis- ja nägemispuudega inimesed. Abikoera on võimalik treenida ka liitpuudega isiku abistamiseks. Põhiline eesmärk on luua inimesele turvalisem keskkond, pakkudes samas ka emotsionaalset tuge ja paremat elukvaliteeti. Iga koer õpetatakse täitma konkreetseid, inimese vajadustest lähtuvaid ülesandeid. Abikoer saadab omanikku igal pool, ka seal, kuhu reeglina koeri ei lubata (nt. kauplused, ühiskondlikud asutused, ühistransport jne), seega ei kehti abikoertele tavalised lemmikloomadele kehtestatud piirangud.

## Abikoera koolitus
Abikoertena võivad töötada nii tõukoerad kui ka segaverelised koerad. Olulisem on koera temperamendi ja iseloomu sobivus antud ametiks. Enne treeningu alustamist (tavaliselt pärast 15. elukuud) kontrollitakse põhjalikult koera tervise- ja käitumisnäitajaid. Abikoerad läbivad tavaliselt pooleaastase kuni aastase treeningu, mille käigus õpetatakse neile erinevaid oskusi, sõnakuulelikkust ja üldist avalikku käitumisoskust. Algtreeningu käigus õpetatakse üldist suhtlemist ja käitumist erinevates olukordades ja keskkondades ning õpetatakse selgeks põhilised käsklused. Edasise treeningu käigus õpetatakse koerale juba spetsiifilisi käsklusi (kuni 40 erinevat käsklust), lähtudes tema tulevase omaniku vajadustest. Sellele järgneb meeskonnakoolitus, mille käigus õpetatakse tulevasele omanikule abikoera kasutamist ja tema eest hoolitsemist. Tavaliselt saab uuest omanikust ja juhtkoerast teineteist mõistev koostööpaar 1-2 kuuga. Pärast treeningute läbimist siirdub abikoer uue omaniku juurde ja jääb sinna elama kogu tegevteenistuse ajaks. Tegevteenistuse jooksul viib treener läbi ka mitmeid järelkontrolle, et vaadelda, kuidas toimib abikoera ja omaniku koostöö. Kogu teenistuse ajal säilitatakse kontakt koera koolitaja ja koera omaniku vahel – koolitaja annab vajadusel abikoera omanikule nõu ning viib läbi lisakoolitusi täiendavate käskluste õpetamiseks või vajadusel koera ümberõpetamiseks.

Näiteid ratastooliga liikuva inimese abikoerale õpetatavatest võimalikest ülesannetest:
* uste avamine ja sulgemine
* ratastooli omanikuni toomine, kui see ei ole käeulatuses
* ratastooli lükkamine
* abistamine ratastooliga liikumisel ruumis, takistuste vältimine — omanik hoiab kinni koera vastavast rihmast
* abistamine äärekividest, järsematest tõusudest ratastooliga üles saamisel. Omanik peab ise võimalikult palju kaasa aitama – kogu tööd ei tohi jätta koera teha
* aitamine treppidest ülesminemisel, tõmmates igal astmel
* riietumisel abistamine (tirib ära sokid, kindad, aitab tõmmata lukku lahti)
* abistamine poeskäimisel
* füüsiliseks toeks olemine
* abikutsumine, õnnetusest (kukkumisest jms) teatamine
* lülitite vajutamine
* asjade kandmine
* abistamine pesu pesumasinasse panemisel ja väljavõtmisel
* telefoni ja muude esemete toomine

## Vaata ka
* Juhtkoer
* Teraapiakoer
* Eesti Abi- ja Teraapiakoerte Ühing

## Välislingid
Koduleht
Mario Chalmers

**Almario Vernard Chalmers** (sündinud 19. mail 1986 Anchorage'is) on USA elukutseline korvpallur, kes mängib 2020. aastast Kreeka kõrgliigaklubis Thessaloniki Aris. Varem üheksa hooaega NBA-s mänginud Chalmers on Miami Heatiga tulnud kahekordseks NBA meistriks.

## NBA karjäär
2008. aasta NBA *draft*'ist 34. valikuna Minnesota Timberwolvesi valitud Chalmers vahetati enne debüüthooaja algust edasi Miami Heati, kelle eest mängis ta suurema osa NBA karjäärist. Seitsme ja poole hooajaga keskmiselt 8,8 punkti ja 3,8 resultatiivset söötu mängus toonud Chalmers krooniti Heatiga 2012. ja 2013. aastal NBA meistriks.

NBA karjääri viimased hooajad kuulus Chalmers Memphis Grizzliese rivistusse, misjärel jätkas 2019. aastast mängijakarjääri Euroopas.

## Euroopa karjäär
Chalmers siirdus 2019. aasta märtsis Itaalia kõrgliigaklubisse Bologna Virtus, kelle eest tõi 10 mänguga keskmiselt 7,8 punkti, 2,3 lauapalli ja 3 tulemuslikku söötu. Chalmers tuli samal aastal Virtuse koosseisus FIBA Meistrite liiga võitjaks.

2019. aasta novembris liitus Chalmers Kreeka kõrgliigaklubi Ateena AEK-ga ning aasta hiljem samas liigas mängiva Thessaloniki Arisega.

## Saavutused
* Kahekordne NBA meister (2012, 2013)
* NBA uustulnukate sümboolne teine viisik (2009)
* FIBA meistrite liiga võitja (2019)
* Kreeka karika võitja (2020)
* NCAA meister (2008)
* NCAA finaalturniiri kõige silmapaistvam mängija (2008)

## Välislingid
* Mario Chalmers – NBA.com
* Mario Chalmers – Basketball-Reference.com
Tampere raudteejaam

**Tampere raudteejaam** (lühend Tpe, endine lühend Tf, soome keeles *Tampereen rautatieasema*, rootsi keeles *Tammerfors järnvägsstation*, km 187+389) on raudteejaam Tampere linnas. Asub Tampere kesklinnas aadressil Rautatienkatu 25.

Raudteejaam avati 1876. aastal. Jaamahoone ehitati 1936. aastal (arhitektid Eero Seppälä ja Otto Flodin).

Jaamas on kolm perrooni (kaks neist kaetud) ja viis  rööpapaari.

## Galerii

Pilt:Tamperenen 092.jpg|Jaama tunnel
Pilt:Tampere railway station tracks Sep2007.jpg|Raudtee 1
Pilt:Asemahalli1.jpg|Jaama hall
Pilt:Tampereen rautatieaseman ratapiha ja junia.jpg|Rongid jaamas


## Vaata ka
*Hotell Torni Tampere
Espoo raudteejaam

**Espoo raudteejaam** (lühend Epo, soome keeles *Espoon rautatieasema*, rootsi keeles *Esbo järnvägsstation*) on raudteejaam Soomes Espoos, umbes 20 km kaugusel Helsingi pearaudteejaamast. Jaam paikneb Tuomarila ja Kauklahti raudteepeatuse vahel.

Jaam avati 1903. aastal ja asub aadressil Espoon silta, 02770 Espoo.

Espoos peatuvad lähirongide liinid E, U, Y ja L.
Joel Anthony

**Joel Vincent Anthony** (sündinud 9. augustil 1982 Montréalis) on Kanada korvpallur, kes 2007. aastast mängib NBA meeskonnas Miami Heat.
Ruta Tepp-Soonsein

**Ruta Tepp-Soonsein** (sündinud 23. oktoobril 1973) on eesti moekunstnik.

Ta lõpetas aastal 1996 Eesti Kunstiakadeemia moedisaini erialal.

## Viited

## Välislingid

*Koduleht
*Ene Vool, Moekunstniku tantsupõrandaga kodu, Naistemaailm, 15. august 2003
*Moegalerii: Ruta Tepi kostüümid tumedatest hundilaantest, Elu24, 6. november 2010
*Moekunstnik Ruta Tepp: "Kasukas on talvel asendamatu!" Buduaar, 26. november 2010
Anders Melts

**Anders Melts** (sündinud 5. juunil 1976) on eesti laulja ja instrumentalist. 

Ta on teeb muusikat Eesti ansamblites Forgotten Sunrise, Deceitome ja Bedless Bones.

Anders Melts korraldab alates 1998. aastast pidudesarja Beats From The Vault. Ta on ka DJ ja raadiosaatejuht.

## Välislingid
*http://r2.err.ee/saatejuhid?juht=38
Lõuna prefektuur

**Lõuna prefektuur** on Politsei- ja Piirivalveameti allüksus, mille teeninduspiirkond on Lõuna-Eesti.

## Tegevusvaldkonnad
Prefektuuri tegevusvaldkond on:
# avalikku korda ähvardava ohu ennetamine, väljaselgitamine, tõrjumine ja avaliku korra rikkumise kõrvaldamine;
# dokumentide ja tegevuslubade väljastamine eriseadustes sätestatud alustel ja korras;
# kodakondsuse ja migratsiooni valdkonna asjade korraldamine;
# otsingu- ja päästetööde tegemine ning merereostuse avastamise ning likvideerimise korraldamine Peipsi, Lämmi ja Pihkva järvel;
# otsingutööde tegemine maismaal lennuõnnetuse korral;
# piirivalve valdkonna asjade korraldamine;
# süütegude menetlemine ja karistuste täideviimine seaduses sätestatud alustel ja korras.

## Struktuuriüksused

Prefektuuri struktuuriüksused on:
* kriminaalbüroo
*teabebüroo
* politseijaoskonnad:
**Kagu politseijaoskond (teeninduspiirkond Võru-, Valga- ja Põlvamaa)
**Tartu politseijaoskond (teeninduspiirkond Tartu- ja Jõgevamaa)
**Viljandi politseijaoskond (teeninduspiirkond Viljandimaa)
* kordonid ja piiripunkt:
**Kagu piiripunkt
**Mustvee kordon
**Piusa kordon
**Saatse kordon
## Ajalugu
Prefektuur moodustati 2010. aastal Lõuna Politseiprefektuuri ja Kagu Piirivalvepiirkonna baasil. 2012. aastast kuulub Lõuna prefektuur Politsei- ja Piirivalveameti koosseisu. 

Aastatel 2010–2017 oli Lõuna prefekt Tarmo Kohv, 2017–2025 Vallo Koppel. Alates jaanuarist 2026 on prefekt Vaiko Vaher.

## Seltsitegevus
* Lõuna Politsei spordiklubi
* Politseikoor Chorus Menticum
* Lõuna politsei motoklubi
* Lõuna politsei fotoklubi

## Viited

## Välislingid
*Lõuna prefektuur Facebookis
*Politseikoor Chorus Menticum Facebookis
*Lõuna Prefektuuri struktuur ja teenistujate koosseis, Siseministri 7. detsembri 2009. a määruse nr 51. «Politsei- ja Piirivalveameti ning prefektuuride struktuur ja teenistujate koosseis lisa 3
Yeni Malatyaspor

**Yeni Malatyaspor** on 1986. aastal Malatyas asutatud Türgi jalgpalliklubi. See mängib Türgi kõrgliigas Süper Lig.

Alates 2017. aastast mängib klubi Türgi kõrgliigas. Veel 2010. aastal mängiti Türgi tugevuselt neljandas liigas.

Hooajal 2018–19 sai klubi Türgi kõrgliigas viienda koha. Järgmisel hooajal osaleti UEFA Euroopa Liiga eelringides. Teises eelringis alistati Sloveenia klubi Ljubljana Olimpija, kuid kolmandas eelringis kaotati Serbia klubile FK Partizan.

## Viited
Jarvis

***[[Jarvise saar]]** on USA-le kuuluv asustamata saar Vaikse ookeani lõunaosas.
***[[Jarvis (Ontario)|Jarvis]]** on linnake Kanadas Ontario provintsi Haldimandi maakonnas Erie järve lähedal.
* **[[Jarvis (raudteejaam)|Jarvis]]** on raudteejaam Chicago linnas USAs.
***"[[Jarvis (album)|Jarvis]]**" on Jarvis Cockeri esimene sooloalbum.
* **[[Jarvis plc]]** on Briti firma, mis pakub raudtee tugiteenuseid.
* **[[USS Jarvis]]** on olnud kolme USA sõjalaeva nimi.
* **[[3353 Jarvis]]** on Gregory Jarvise järgi nimetatud asteroid.
* **[[Jarvis (rakett)|Jarvis]]** on Gregory Jarvise järgi nimetatud kanderakett.
* **[[Jarvis (eesnimi)|Jarvis]]** on ingliskeelne eesnimi. 
* **[[Jarvis (perekonnanimi)|Jarvis]]** on ingliskeelne perekonnanimi.

Väljamõeldud tegelased:
* Edwin Jarvis on Marvel Comicsi tegelane, ülemteener.
* Jarvis Lorry on kõrvaltegelane Charles Dickensi romaanis "Jutustus kahest linnast" (1859).
* Jarvis on 20. vaim, keda kohtab peategelane Luigi Mario sarja kuuluvas Nintendo GameCube'i mängus Luigi's Mansion.
* Jarvis McBallsy on peategelane PlayStation 3 mängus PAIN.
* Jarvis on USA hariduskaupade poe American Science & Surplus maskott.

## Vaata ka
* Jarvise algoritm arvutusgeomeetrias
* Jarvis Collegiate Institute, keskkool Toronto linnas Kanadas
* Järvis
* Jervis
Kingman

Kingman on perekonna- ja kohanimi.

## Paigad
* Kingmani riff on USA-le kuuluv riff Vaikse ookeani põhjaosas.
* Kingman on linn USAs, Arizona osariigis.
* Kingman on linnake USAs, Indiana osariigis.
* Kingman on linn USAs, Kansase osariigis.
* Kingman on asula USAs, Maine'i osariigis.
* Kingman on asula USAs, Minnesota osariigis.
* Kingmani maakond asub USAs, Kansase osariigis.
* Kingmani Muuseum on loodusloomuuseum ja planetaarium Battle Creeki linnas USAs, Michigani osariigis.
* Kingman Hall on University Students' Cooperative Associationi hoone Berkeley linnas Californias.

## Inimesed
* Kingman Brewster, USA diplomaat Yale'i Ülikooli endine president.
* Brian Kingman on USA pesapallur.
* Dave Kingman on USA pesapallur.
* Dong Kingman oli Hiina päritolu USA kunstnik.
* Eduardo Kingman oli Ecuadori kunstnik.
* John Kingman on Briti matemaatik.
* W. E. Kingman oli kapten, kes kirjeldas 29. novembril 1853 Kingmani riffi.

## Sport
* Kingman oli hobune, kes võitis 1891. aastal Kentucky Derby.
* Kingman Group on *paintball*ivarustuse tootja.
Kindralkuberner

**Kindralkuberner** on monarhi asevalitseja iseseisvas riigis, suures koloonias või haldusüksuses.

Sõltuvalt poliitilisest korraldusest võib kindralkuberner olla kõrgema ametiastmega kuberner või seista harilikust kuberneridest kõrgemal, täites administratiivseid või ka valitsusjuhi ülesandeid.

Ajalooliselt valitsesid kindralkubernerid mitmeid Briti, Belgia, Prantsuse, Hollandi, Hispaania ja Portugali kolooniaid ning Rootsi dominioone. Kindralkubernerid määras ka Napoleon Bonaparte valitsema mõningaid Prantsuse võimu alla langenud alasid – Brandenburg, Kuramaa, Parma ja Piacenza, Piombino, Toscana, Illüüria. Samuti on kindralkubernerid valitsenud USA võimu ajal Filipiine, Teises maailmasõjas Saksa okupatsiooni ajal Poolat, liitlaste kontrolli all olevat Saksimaad pärast Napoleoni lüüasaamist, Austria-Ungari ja Bulgaaria poolt Esimeses maailmasõjas okupeeritud Serbiat ning mõningaid Vene keisririigi alasid (Soome, Poola, Baltimaad).

Tänapäeval nimetatakse kindralkubernerideks Suurbritannia monarhi asevalitsejaid Briti Rahvaste Ühenduse maades ning Iraani provintsijuhte, kelle määrab siseminister. Rahvaste Ühenduse kindralkubernerid määrab kuningas kohaliku peaministri ettepanekul; ainsad erandid on Paapua Uus-Guinea ja Saalomoni saared, kus kindralkuberneri valib parlament.

Eestit valitsesid kindralkubernerid Rootsi ja Vene võimu all. Rootsi kuninga võimu teostajatena valitsesid Eestimaad aastatel 1674–1710 Eestimaa kindralkubernerid. Vene keisri võimu teostajatena olid 1801. aastani ametis Eestimaa ja Liivimaa kindralkubernerid. Aastatel 1801–1876 valitsesid Liivi-, Eesti- ja Kuramaa kindralkubernerid. 1905. aasta revolutsiooni tõttu olid 1909. aastani ametis ajutised kindralkubernerid. Eesti ajal, aastail 1920–1924 ja 1925–1930, täitis edasikehtiva Vene seaduse alusel kindralkuberneri ülesandeid sisekaitse alal siseminister, seejärel nimetati ametikoht ümber sisekaitseülemaks.

## Vaata ka
* Eestimaa kindralkuberneride loend
* Liivimaa kuberneride loend
* Kuramaa kuberneride loend
* Leedumaa kuberneride loend
Jarvis (eesnimi)

**Jarvis** on ingliskeelne mehenimi.

Nime algne ingliskeelne kuju on Gervaise (ladinakeelsest nimest Gervasius). Selle nime variant on Jervis.

Teiseks pärineb sama kujuga nimi North Yorkshire'i tsistertslaste kloostri asukoha Jervaulx' nimest. Selle nime variandid on Gervis, Gervase ja Jarvie, samuti Jervois ja Jervoise.

Ameerika Ühendriikides on Jarvis läbi aegade aeg-ajalt mahtunud 1000 kõige populaarsema poisile pandud eesnime hulka, sealhulgas aastail 1950–2005 igal aastal ja viimati 2007. Aastail 1978–1994 kuulus see 500 populaarseima poisinime hulka. Kõrgeim koht oli 1988. aasta 347.

Selle eesnime kandjaid:
* Jarvis Cocker on Briti muusik, ansambli Pulp laulja.
* Jarvis Hayes on USA korvpallur.
* Jarvis Scott on USA endine naiskergejõustiklane.
* Judith Jarvis Thomson on USA filosoof.
* Jarvis Tyner oli USA Kommunistliku Partei aseesimees.

## Viited
Soodsas seisundis

**Soodsas seisundis** (inglise *least concern*, lühendatult LC) on üks Rahvusvahelise Looduskaitseliidu (IUCN) kaitsestaatuse kategooriatest, mis määratakse elusolevale taksonile, mille ökoloogilist seisukorda on hinnatud ning mis ei kvalifitseeru ühegi muu kategooria alla. Teisisõnu pole soodsas seisundis liigid ei hävinud ega ohustatud. Nende hulka kuuluvad paljud tavalised liigid, näiteks kaljutuvi, harilik kadakas, koduhiir ja inimene.

Liiki ei saa tunnistada soodsas seisundis olevaks, kui tema arvukust ja seisundit ei ole hinnatud. Vaja on adekvaatset infot, et hinnata otseselt või kaudselt liigi väljasuremisriski selle leviku ja arvukuse põhjal.

Soodsas seisundis olevaks on 2023. aasta seisuga kuulutatud 77 491 taksonit. Sellesse kategooriasse kuulub 48642 loomaliiki ja 531 alamliiki, samuti 54 alampopulatsiooni; 28638 taimeliiki koos 531 alamliigi ja varieteediga ja 211 seeneliiki. Soodsas seisundis ei ole ühtki protisti, samas on IUCN hinnanud vaid nelja nendesse riikidesse kuuluva liigi seisukorda. Inimene tunnistati ametlikult soodsas seisundis olevaks 2008. aastal.

## Viited
Fukushima II tuumaelektrijaam

**Fukushima II tuumaelektrijaam** (jaapani keeles 福島第二原子力発電所, *Fukushima daini genshiryoku hatsudensho*) on tuumaelektrijaam Jaapanis Fukushima prefektuuris Naraha ja Tomioka linnas. 

Elektrijaama geograafilised koordinaadid on . Temast umbes 12 km kaugusel põhjas asub Fukushima I tuumaelektrijaam.

Tuumajaam kuulub ettevõttele Tōkyō Denryoku (Tokyo Electric Power Company). Jaam alustas tööd 1982. aastal.

Elektrijaamas on neli 1100 MW reaktorit.

## Avariid
2011. aasta Sendai maavärina tagajärjel lülitusid jaama kõik neli reaktorit automaatselt välja. Ent tsunamilaine kahjustas reaktorite jahutussüsteeme, mistõttu need kuumenesid üle. Kolmandas reaktoris toimus ka plahvatus, ning registreeriti kõrgenenud radiatsioonitaset ümbruses.

2019. aastal otsustati jaam lammutada.

## Vaata ka
*Fukushima I tuumaelektrijaam

## Viited
Onagawa tuumaelektrijaam

**Onagawa tuumaelektrijaam** (jaapani keeles 女川原子力発電所 (*Onagawa genshiryoku hatsudensho*)) on tuumaelektrijaam, mis asub Jaapanis Miyagi prefektuuris Onagawas ja Ishinomakis umbes 70 km Sendaist kirdes. Elektrijaam asub vahetult Vaikse ookeani ääres ja hõlmab 1,73 km² suuruse ala Oshika poolsaarel.

Onagawa tuumajaam on üks Jaapani kaasaegsemaid. See hakkas tööle 1984. aastal. Jaamas on 3 keevveereaktorit, mille võimsused on 524 MW, 825 MW ja 825 MW, ning aastane elektritoodang 5283 GWh.

Kolmas reaktor sai 2011. aasta Sendai maavärina tagajärjel kannatada ja lülitus välja.
Ando Kiviberg

**Ando Kiviberg** (sündinud 28. juulil 1969 Rakveres) on eesti muinsuskaitsja, pärimusmuusik ja poliitik, XV Riigikogu liige.

Kiviberg on olnud Eesti Pärimusmuusika Keskuse juhataja.

Aastatel 2013–2017 oli ta Viljandi linnapea.

## Haridus
Ta lõpetas Viljandi Kultuurikolledži rahvamuusika erialal 1994.

Ta on üliõpilaskorporatsioon Sakala liige ja oli Korp! Sakala Meeskoori ametliku loomise üks eestvedajaid aastal 2001.

## Poliitiline tegevus
1995. aasta Riigikogu valimistel kandideeris Kiviberg Järva ja Viljandi maakonnas valimisliidu Isamaa ja ERSP liit nimekirjas ning 2011. aasta valimistel erakonna Isamaa ja Res Publica Liit nimekirjas.

Aastatel 1996, 2005 ja 2009 kandideeris ta kohalikel valimistel Viljandi linnas. Ta on Viljandi Linnavolikogu liige.

2013. aasta kohalikel valimistel oli Kiviberg IRL-i kandidaat Viljandi linnapea ametikohale. Teda toetas 809 valijat (10,81% häältest).

2021. aasta valimistel oli ta erakonna Eesti 200 kandidaat Viljandi linnapea ametikohale. Ta sai 270 häält ning pääses Viljandi linnavolikokku. Ta kandideeris 2023. aasta valimistel Riigikokku, kogus valimisringkonnas nr 8 (Järva- ja Viljandimaa) 1785 häält ning ei osutunud valituks.

## Tunnustus
* 1996 Eesti Kultuurkapitali rahvakultuuri sihtkapitali aastapreemia (Viljandi pärimusmuusika festivali korraldamine)
*1998 Viljandi linna aastapreemia
* 2001 Valgetähe V klassi teenetemärk
* 2004 Eesti Vabariigi kultuuripreemia (Viljandi pärimusmuusika festivali toimkonna liige)
* 2005 Kultuurivedur pärimuskultuuri edendamise eest
* 2023 Tartu Ülikooli Tänutäht

## Viited

## Välislingid
* Kristina Tamberg, Ando Kiviberg: pärimusmuusika on elustiil, Sakala, 21. juuli 2006
* Rainer Kerge, Torupillimees ja folgipealik Ando Kiviberg: Viljandi folk ei saa lõpmatult kasvada. Seda peab jõugatagasi hoidma, Õhtuleht, 28. juuli 2007
* Intervjuu Katrin Viirpalule Eesti Televisiooni telesaates "Tähelaev" 7. novembril 2010
Tuumavabad piirkonnad

**Tuumavabad piirkonnad** on piirkonnad, kus ei ole ei tuumarelvi ega tuumaelektrijaamu.

Näiteks on tuumavabadeks piirkondadeks Austria, Austraalia, Costa Rica, Eesti, Island, Läti, Taani, Uus-Meremaa. 

## Vaata ka
*tuumavastane liikumine
*tuumarelvavabad piirkonnad
*tuumaenergiast loobumine

## Kirjandus
*Grimsson, Olafur Ragnar 1985. Nordic nuclear-free options. In: *Bulletin of the Atomic Scientists* (June/July): 25–28..
Tuumarelvavabad piirkonnad

**Tuumarelvavabad piirkonnad** (inglise keeles **nuclear-weapon-free zone**; lühend **NWFZ**) on piirkonnad, mis on ühinenud ÜRO kokkuleppega mitte kasutada ega ladustada tuumarelvi.

## Vaata ka
*Tuumavabad piirkonnad
*Tuumavastane liikumine
Tuumavastane liikumine

**Tuumavastane liikumine** on sotsiaalne liikumine tuumatehnoloogia kasutamise vastu. 

Tuumavastane liikumine seisab selle eest, et ei kasutataks tuumaenergiat – ei elektrijaamades (tuumaelektrijaamadena) ega relvastuses (tuumarelvana).

Liikumine seisab tuumavabade piirkondade laiendamise eest.

## Vaata ka
*tuumaenergiast loobumine
Andres Kõiv

**Andres Kõiv** (sündinud 22. märtsil 1972) on Eesti poliitik ja ametnik. 

Andres Kõiv oli Võru maavanem 14. juunist 2010 kuni 26. oktoobrini 2017.

2017. aasta oktoobris valiti Andres Kõiv kohaliku omavalitsuse volikogu valimistel IRL esinumbrina Võru linnavolikokku (ta sai 160 häält).

Andres Kõiv kuulub Isamaa ja Res Publica Liitu, erakonna liikmeks arvatud 8. detsembril 1998.

## Viited

## Välislingid
* Ragnar Kond. Võrumaa omavalitsusjuhid ei taha Andres Kõivu maavanemaks. ERR Uudised, 28. mai 2010. (Kasutatud 18. märtsil 2011.)
Laurie Holden

**Heather Laurie Holden** (sündinud 17. detsembril 1969 Los Angeleses Californias) on USA-Kanada filminäitleja ja inimõiguste aktivist. Tuntud on ta eelkõige Marita Covarrubiasi osatäitjana teleseriaalist "Salatoimikud" ja Andrea osatäitjana teleseriaalist "Elavad surnud".

## Osaline filmograafia

## Välislingid

*
Ike

***[[Ike (härjaike)|Ike]]** ehk härjaike on veohärgade rakendamise vahend; ülekantud tähenduses on see orjuse sünonüüm.

***[[Dwight D. Eisenhower]]** (1890–1969) USA kindral ja 34. president, tuntud hüüdnime **Ike** all
** USS Dwight D. Eisenhower (CVN-69), Nimitz-klassi lennukiemalaev, kutsutakse samuti Ike
** "Ike" (originaalpealkiri "Ike: Countdown to D-Day"), USA 2004. aasta telefilm 90 päevast enne Normandia dessanti

***[[Ike Turner]]** (1931–2007), USA muusik, ansamblijuht ja produtsent

***[[Ike (eesnimi)|Ike]]** on eesnime Isaac lühivorm

***[[Ike (orkaan)|Ike]]**, orkaan 2008. aasta septembris, milles hukkus vähemalt 195 inimest
Monelmetall

**Monelmetall** (ka **monel**) on niklisulam, mis sisaldab harilikult umbes 30% vaske, 2–3% rauda ja 1–2% mangaani.
Võib sisaldada ka kuni 4% alumiiniumi või kuni 5% räni.

Monel on saanud nimetuse USA töösturi Ambrose Monelli järgi.

Monel on hea korrosioonikindlusega. Tal on head mehaanilised omadused.
Kasutatakse peamiselt laevaehituses ning keemia-, nafta-, toiduaine- ja tekstiilitööstuse seadmete valmistamiseks.
Melhior

**Melhior** on vase ja nikli (kuni 30%) sulam, mis võib sisaldada ka veidi rauda ja mangaani, mis suurendavad sulami tugevust ja korrosioonikindlust.

Melhior (*maillechort*) on nime saanud prantsuse leidurite Maillet ja Chorier järgi.

Melhior on väga plastne ja korrosioonikindel hõbevalge sulam. 

Melhiorist, mis sisaldab umbes 30% niklit, 0,6–1% rauda ja 0,3–1,3% mangaani, valmistatakse laevade aurujõuseadmete kondensaatoritorusid, mida jahutatakse mereveega.

Väiksema niklisisaldusega (umbes 20%) melhiorist tehakse arstiriistu, täppisaparaatide osi, lauanõusid ja metallraha.
Objekt nr. 2011

__NOTOC__

**"Objekt nr. 2011"** oli Euroopa kultuuripealinn Tallinn 2011 raames loodud installatsioon Tallinnas Vabaduse väljakul.

Installatsiooni sai vaadata 27. veebruarist 20. märtsini 2011. 

Installatsiooni tarbeks oli Vabaduse väljakule püstitatud klaasist kuppel, mille sees oli korraldajate sõnul "kontrastina väljaspool valitsevale talvele ehe suvi". Keset kuplit oli paigutatud rannatool, mida ümbritsesid kadakad, priimulad ja muru, kõlaritest kostis linnulaul. Kolme nädala jooksul käisid kupli all suvekliimas järgemööda tund aega istumas 336 Eesti tuntud kultuuriisiksust. Eesti Päevalehe artiklis kirjeldati installatsiooni järgmiselt: "Pühapäeva hilisõhtust avaneb Tallinna peaväljaku külastajatele ootamatu vaatepilt – keset karget talve on suurt suve täis klaasist hulktahukas ja selle keskel lõõgastub kultuuriinimene."

Klaaskuplis toimuvat sai jälgida otseülekandes Elioni Digi-TVs ja internetis.

Installatsiooni korraldajateks ja läbiviijateks olid organisatsioonid MTÜ Siseilm ja Allianss Arhitektid, kelle taga seisid Mart Koldits, Kaarel Oja, Iir Hermeliin, Indrek Tiigi, Kadri Tamre, Kadri Tikerpuu ja Sirli Bergström.

Korraldajad said installatsiooni loomisel inspiratsiooni Arthur Valdese Pariisis erakogunemisel peetud ettekandest eesti kultuuri põhiprobleemist:

## Galerii

Pilt:Objekt nr 2011.IMG_8399.JPG|Installatsiooni kirjeldus. Ekraanil on kuvatud hetkel kupli sees oleva kultuuriinimese nimi
Pilt:Objekt nr 2011-2.jpg|Andres Ehin
Pilt:Kiviberg_Ando.IMG_8411.JPG|Ando Kiviberg
Pilt:Kõrver,_Marianne.IMG_8867.JPG|Marianne Kõrver
Pilt:Melts_Anders.JPG|Anders Melts
Pilt:Luide,_Kata._2.JPG|Kata-Riina Luide


## Vaata ka
* Euroopa kultuuripealinn Tallinn

## Viited

## Välislingid

* "Objekt nr 2011" toob Vabaduse väljakule suve, Delfi, 25. veebruar 2011
* Objekt nr.2011. Youtube'i video, 10. märts 2011
* Ralf Tamm objekt 2011. Youtube'i video, 9. märts 2011
* "Kerttu Rakke: Vabaduse plats kui vaese mehe Neverland", Delfi, 7. märts 2011
Jaana Varkki-Truverk

**Jaana Varkki-Truverk** (sünninimi **Jaana Varkki**; sündinud 12. märtsil 1971) on eesti moekunstnik.

Ta lõpetas 2002. aastal Eesti Kunstiakadeemia moekunstnikuna.

Ta on alates 2009. aastast Eesti Kunstiakadeemias moeeriala õppejõud.

## Isiklikku
Tema vend on metallikunstnik Harvi Varkki ja abikaasa on arhitekt Illimar Truverk.

## Viited

## Välislingid
*Koduleht
*Esme Kassak. "Moedisainer Jaana Varkki: kui usud ise endasse, usuvad ka teised". Postimees, 4. veebruar 2011
Abobo

**Abobo** on Elevandiluuranniku linna Abidjani põhjapoolne omavalitsusega linnaosa.  Abobo pindala on umbes 90 km² ja seal elab umbes 1,5 miljonit inimest. 

Suurem osa Abobo elanikest on katoliiklased, kuid seal elab ka muslimitest immigrante riigi põhjaosast.
Sarimõrvar

**Sarimõrvariks** on järgemööda mitu inimest tapnud mõrvar. Näide: Maniakist sarimõrvar.  Eesti õiguskeskkonnas puudub sellel legaaldefinitsioon.   

Sõna "sarimõrvar" (*serial killer*) juurutajaks ja populariseerijaks peetakse Ameerika Ühendriikide kriminoloogi Robert Resslerit, kes tegeles 1970.–1980. aastatel vägivaldsete kurjategijate psühholoogilise profileerimisega. 

## Kirjandus
* Eesti Kürtenid. Rahvaleht, 25. aprill 1931, nr. 48, lk. 4.
Roberto Soldado

**Roberto Soldado Rillo** (sündinud 27. mail 1985 Valencias) on endine Hispaania jalgpallur, kes mängib Hispaania kõrgliiga Granada ründajana.

Ta alustas klubikarjääri Madridi Realis. Klubikarjääri jooksul mängis ta veel Hispaania klubides Valencia, Osasuna, Getafe, Villarreal, Granada ja Levante, Inglismaa kõrgliigas Tottenham Hotspuris ja Türgi kõrgliigas Fenerbahçes.

Hispaania jalgpallikoondisse kuulus Soldado aastatel 2007–2013 kokku 12 korda ja lõi seitse väravat.

## Välislingid
Leppävaara raudteepeatus

**Leppävaara raudteepeatus** (lühend Lpv, soome keeles *Leppävaaran rautatieasema*, rootsi keeles *Alberga järnvägsstation*) on raudteepeatus Espoos Leppävaara linnaosas. Asub Sello kaubanduskeskuse vastas.

Jaam asub 11 km kaugusel Helsingi pearaudteejaamast, Mäkkylä ja Kilo raudteepeatuse vahel.

Lähirongid A, E, U, S, Y ja L peatuvad Leppävaaras. See on ka A–rongi lõpp-peatus.
Aiolos

**Aiolos** oli vanakreeka mütoloogias tuulte valitseja. Kreeka müütides on tuulejumalaid mõnikord kujutatud hobustena Aiolose tallidest, mõnikord tiivuliste meestena, "Odüsseia" 10. raamatus aga annab Aiolos Odysseusele kõvasti kinniseotud koti, milles on tuulepuhangud.
Ehissulg

**Ehissulg** on linnu muust sulestikust väljapaistev, erilise kujuga sulg. Ehissulgi leidub näiteks püttidel, faasanitel, lüürasabal, paradiisilindudel ja lehtlalindudel.
Ilmala raudteepeatus

**Ilmala raudteepeatus** (lühend Ila, soome keeles *Ilmalan rautatieasema*, rootsi keeles *Ilmala järnvägsstation*, km 4+434) on raudteepeatus Helsingi põhjaosas Pasila ja Huopalahti raudteepeatuse vahel. Asub 4 km kaugusel Helsingi pearaudteejaamast.

Lähirongid A, I, L ja P peatuvad Ilmalas.
Tianjin Quanjian FC

**FC Tianjin Songjiang** on Hiina jalgpalliklubi, mis mängib oma kodumänge Tianjinis.

2016. aasta hooajal võitis klubi Hiina esiliiga ja tõusis kõrgliigasse.

Aastatel 2008–2015 kandis klubi nime FC Tianjin Songjiang.

## Eesti ja eestlased
### Eesti mängijad
*Taavi Rähn (2011–2012)

## Välislingid
* Koduleht
FK Homiel

**FK Homiel** on Valgevene jalgpalliklubi, mis mängib oma kodumänge Homielis. Aastal 2022 mängib Valgevene kõrgliigas.

## Statistika ja loendid

## Eesti ja eestlased
### Eesti mängijad
*Andrei Stepanov (2011–2012)
*Aleksandr Dmitrijev (2012)

## Viited

## Välislingid
*FK HOMIEL
Moussa Kouyate

**Moussa Kouyate** (sündinud 1956) on Senegali muusik. 

Ta on tuntuks saanud *[[kora]]*-mängijana.

Ta elab Suurbritannias Bristolis.

## Välislingid
* Koduleht
* Lühitutvustus
Kai Lobjakas

**Kai Lobjakas** (sündinud 19. juunil 1975) on eesti disainiajaloolane ja alates 2013. aastast Eesti Tarbekunsti- ja Disainimuuseumi direktor.

Ta lõpetas 1993. aastal Tallinna 44. Keskkooli ja  1998. aastal Eesti Kunstiakadeemia kunstiteaduse erialal lõputööga "Moodsa köögi tulek Eestisse. 1920.–1930. aastad" (juhendaja dotsent Mart Kalm, retsensent Mirjam Peil).

Ta töötas Eesti Tarbekunsti- ja Disainimuuseumi kuraatori ning peavarahoidjana, alates 15. septembrist 2013 on selle muuseumi direktor.

Kuulub suuri rahvusvahelisi tarbekunstinäitusi korraldava Tallinna rakenduskunsti triennaali juhatusse.

## Teoseid
* Kai Lobjakas. "Disainer noppis siit ja noppis sealt ja kogus kokku tekstiili-verbaariumi". Eesti Päevaleht, 24. september 2004 (Krista Leesi raamatu arvustus)
* Kai Lobjakas. "Tarbekunst, tööstuskunst ja disain". Sirp, 16. märts 2007
* "Eesti tarbekunsti ja disaini klassika 1950. aastatel". Toimetaja Kai Lobjakas. Tänapäev. Tallinn 2008. ISBN 9789985627297

## Tunnustus
* 2014 Eesti Kultuurkapitali kujutava ja rakenduskunsti sihtkapitali aastapreemia (aktiivse disaini ja tarbekunsti propageerimise, kuraatoritegevuse ning kataloogide koostamise eest Eesti Tarbekunsti- ja Disainimuuseumis – näitused „Klassikud. Mait Summatavet“, „Tõnis Käo. Disain kui eksperiment“ ja „Eesti disain. Tööstustekstiil“)
* 2022 Eesti Kunstiteadlaste ja Kuraatorite Ühingu aastapreemia

## Viited
Jäätmaa

**Jäätmaa** on ala, mida inimene on varem kasutanud, mis aga seejärel on olnud inimtegevusest vähemalt aasta puutumata. Sellised alad on tühjad krundid, laoterritooriumid, tagahoovid jne. 

Ajaloolises tähenduses oli jäätmaa ka mõnda aega ülesharimata põllumaa (söödis olev maa), mida kasutati enamasti karjamaana.

Jäätmaadel kujuneb välja iseloomulik taimestik, kus valitsevad mitmeaastased suured rohttaimed.

## Vaata ka
**[[Badland]]*
*Kõnnumaa
*Sööt

## Viited
Piia Ruber

**Piia Ruber** (sündinud 8. septembril 1972) on eesti graafik, metallikunstnik, kujundaja, fotokunstnik ja raamatuillustraator.

## Haridus
Lõpetas aastal 1997 Eesti Kunstiakadeemia graafika erialal.

## Karjäär

* 1990-1992 alustas karjääri ehtekunstnikuna ARSi Tartu osakonnas
* 1995. aastal toimetas ajakirja Noorus
* Alates aastast 1997 on ta olnud kultuurilehe Sirp kujundaja ja fotograaf
* Eesti Kunstnike Liidu liige aastast 1998.
* 2003-2005 EKA vabade kunstide teaduskonna fotograafia osakonna tunniandja
* 2005-2007 EKA graafilise disaini osakonna erakorraline dotsent
* 2006 - 2015 EKA disainiteaduskonna tekstiilidisaini ja nahakunsti osakonna õppejõud

Ruber on kujundanud raamatuid, katalooge jm publikatsioone.

## Isikunäitused

* 1994. aastal TÜ raamatukogus "Unenägemused"
* 1995. aastal Mustpeade Maja galeriis "Ehe"
* 2004. aastal Hobusepea galeriis Tallinnas "Kuldnaine"
* 2016. aastal Jõelähtme Ajaveskis "Autoparaadportreed"
* 2017. aastal Vabaduse galeriis "Naasmiste vahel"
* 2022. aastal Vabaduse galeriis näitus "Vahe lähedus".
* 2025. aastal Hop galeriis näitus "Olulised asjad/ ruumi kodustamine"

## Viited

## Välislingid
*Lehele andis uue näo Piia Ruber, Õpetajate Leht, 1. september 2000
*Piret Jaaks, Piia Ruber koostas postkaardiraamatu, Postimees, 14. november 2003
*"Piia Ruberi näitus Viimsi Püha Jaakobi kirikus"*. Sirp. 7. mai 2018. Vaadatud 18. detsembril 2025.*
Helena Merzin-Tamm

**Helena Merzin-Tamm** (kuni 2007. aastani **Helena Merzin**; sündinud 7. mail 1972 Tartus) on eesti näitleja.

Ta lõpetas aastal 1990 Tartu 2. Keskkooli ja aastal 1994 Eesti Muusikaakadeemia Kõrgema Lavakunstikooli (16.lend). 

Merzin on 1994. aastast Eesti Teatriliidu ja Eesti Näitlejate Liidu liige (1994). Ta oli aastatel 1994–2009 teatri Vanemuine näitleja. Aastast 2009 vabakutseline näitleja.

## Teatrirolle
*2011 Urmas Vadi "Rein Pakk otsib naist", Helena (Tartu Uus Teater)
*2012 José Sanchis Sinisterra "Viirastuste vaksal", Natalia (R.A.A.A.M.)
*2013 Marika Aidla "Armastusega, Bess", Bess (Vanemuine) 
*2016 Florian Zeller "Tõde ehk Valetamise meistriklass", Laurence (Kell Kümme)
*2016 Wolfgang Amadeus Mozart; Nikolai Rimski-Korsakov "Mozart ja Salieri. Teatridirektor", madam Krone (Vanemuine) 
*2018 Kristiina Jalasto "#kaotamindära", ema (VAT Teater)
*2021 Indrek Hargla "Trimmerdaja surm", Triin Pärgmaa (Kuressaare Teater)
*2021 Martin Dockery "Kuuvalgus pärast keskööd", naine (Lavastusprojektid)
*2023 Andrus Kivirähk "Väikesed saladused", Anna Schmidt (Teater Nuutrum)
*2023 Luigi Lunari "Kolmekesi kahevahel", koristaja (Lavastusprojektid)

## Filmirolle
*1993 "Candles in the Dark" (USA), Natasha Omeltchenko
*2008 "Taarka", Anna Raudkats
*2010 "Lumekuninganna", naine
*2011 "Kirjad inglile"
*2011 "Vahetus" lühifilm, Signe
*2013 "Kertu", Maret
*2014 "Papa" lühifilm, ema
*2017 "Mehetapja/Süütu/Vari", Luise
*2018 "Portugal", Ann
*2018 "Võta või jäta", sotsiaaltöötaja
*2021 "Kolmapäev" lühifilm, Karin
*2022 "Tallata kingad" lühifilm, Bata
*2022 "Hommikul" lühifilm, ema
*2023 "Tume paradiis", naine

## Rolle telesarjades
*1995 "Wikmani poisid", Gunilla
*1996–1999 "Õnne 13", Stella
*2007 "Ohtlik lend", Egle Mari
*2012 "Alpimaja", Merike Raja
*2013–2014"Kerge elu", Stella Karik
*2018 "Kättemaksukontor", Vilja Boston
*2019 "Lõks", doktor
*2025 "Armukelm", notar

## Isiklikku
Ta on Leonhard Merzini ja Tiiu Luku tütar. Tema poolõde Ilona Merzin on arhitekt, teine poolõde Carol Merzin oli riigiametnik.

Tal on kooselust näitleja Jüri Lumistega poeg Jürgen. 

2007. aastast on ta abielus Raivo E. Tammega. Neil on poeg Johannes Hermann.

## Viited

## Kirjandus
*Helena Merzin-Tamm: hea on võtta riiulist mõni vana raamat ja see uuesti üle lugeda, avastada uusi mõtteid ja tundeid. ohtuleht.ee, 9. jaanuar 2021.

## Välislingid
*
*Helena Merzin-Tamm. Eesti filmi andmebaas.
Mūsá Kūsā

**Mūsá Kūsā** (ka **Mussa Kussa**; موسى كوسا ; sündinud 1950) on Liibüa diplomaat ja poliitik, Liibüa välisminister 4. märtsist 2009 kuni 30. märtsini 2011.

Ta on lõpetanud Michigani osariigi ülikooli sotsioloogia erialal. 1980 määrati ta Liibüa suursaadikuks Suurbritannias, kuid veel samal aastal saadeti ta riigist välja, sest oli lubanud kõrvaldada Suurbritannias elavad Liibüa opositsioonitegelased. 1984 asus ta tööle Liibüa välisluures (Mathaba) ning 1994–2009 töötas ta Liibüa luurejuhina.

Mūsá Kūsā astus 30. märtsil 2011 välisministri ametist tagasi, protestides Mu‘ammar al-Qadhdhāfī režiimi rünnakute vastu tsiviilisikutele. Ta palus pelgupaika Suurbritannias. 2012. aasta seisuga elas ta Kataris.

## Viited
Premier League'i hooaeg 2006–2007

**Premier League'i hooaeg 2006–2007** oli Inglismaa Premier League'i 15. hooaeg. Chelsea FC oli tiitlit kaitsev meister.

Premier League'i meistriks hooajal 2006–2007 sai Manchester United. Hooaeg 2006–2007 oli Premier League'i ajaloo väikseima väravate arvuga hooaeg, kus löödi vaid 931 väravat (väravate suhtarv mängu kohta oli 2,45, mis on Premier League'i ajaloo kehveim).
Premier League'i hooaeg 2005–2006

**Premier League'i hooaeg 2005–2006** oli Inglismaa Premier League'i 14. hooaeg. Chelsea FC oli tiitlit kaitsev meister. Chelsea kordas eelmise hooaja rekordarvu võite, 29 võitu, ehkki rohkem kaotusi.

Premier League'i meistriks hooajal 2005–2006 sai Chelsea.
Premier League'i hooaeg 2003–2004

**Premier League'i hooaeg 2003–2004** oli Inglismaa Premier League'i 12. hooaeg. Manchester United oli tiitlit kaitsev meister.

Premier League'i meistriks hooajal 2003–2004 sai Arsenal FC.
Limatünnik

**Limatünnik** (*Sarcosoma globosum*) on limatünnikuliste sugukonda *[[Sarcosoma]]* perekonda kuuluv looduskaitsealune seeneliik.

## Kirjeldus
Limatünniku tünnikujuline kuni 8-sentimeetrise läbimõõduga tumepruunide kortsus seintega viljakeha kujutab endast veereservuaari. Väljastpoolt on seen pruun-sametjas ja kortsuline, tema sisemus on aga vesiselt sültjas. Viljakeha kuivainesisaldus on vaid umbes 0,2 protsenti. Kuivade ilmade püsides elab seen nädalaid omaenese, varakevadise lumesulamise aegsetest või esimese kevadvihmaga saadud veevarudest. Algul kuni detsimeetrikõrgune tünn vajub madalamaks ja selle seinad voldiliseks. Kui seen on kaotanud oma kaalust üheksa kümnendikku, lõpeb viljakeha ülapinnal asuvas kausjas eoslavas eoste produtseerimine ja nende õhku paiskamine. Limatünnik on kõdusaproob.

## Levila ja kasvukohad

Algselt terves Euroopas levinud limatünnik on 21. sajandiks paljudes riikides (näiteks Norras) hävinud ning mujal (näiteks Rootsis) kaduvaks liigiks kuulutatud. Limatünnikut leidub ka Ameerika Ühendriikide põhjaosas ja Kanadas.

Limatünnik kasvab peamiselt kuuse-põlismetsades ainult kuuskede all samblasse varjunult. Sümbioos kuusega on tõenäoline, kuid tõestamata. Tartu Zooloogia ja Botaanika Instituudis on limatünnikut laboratooriumitingimustes edukalt kasvatatud ka kunstlikul söötmel ilma kuusega mükoriisat moodustamata.

Eestis kirjeldas limatünnikut esimesena Nikolai Witkowski 31. mail 1933 Haaslava Vooremäel. Ainus paik, kus peaaegu igal aastal limatünniku viljakehi kasvab, on Taevaskoja. Eestis kasvab limatünnik Põhja- ja Kagu-Eesti samblarikastes kuusemetsades märtsist maini, harva isegi jaanuaris ja veebruaris. 2003. aasta seisuga oli Eestis teada 17 kasvukohta. 

Kuigi limatünnik on harvakasvav seen, võib soodsatel tingimustel mõnel aastal seda rohkesti esineda. 2007. ja 2008. aasta kevadel, mis oli limatünnikutele eriti soodne, leiti seda kümnete ja sadade kaupa kasvamas ka sellistes kohtades, kus varem oli nähtud heal juhul vaid üksikuid seeni. Näiteks 2008. aasta aprilli lõpus loendas Eesti Maaülikooli mükoloogide uurimisrühm Ahja jõe äärses kuusikus 522 viljakeha.

See reliktne häviv liik kuulub Eesti punasesse raamatusse ja looduskaitsealuste liikide I kategooriasse. Selle söögiks kõlbmatu seeneliigi korjamine on keelatud. Mitmed limatünniku kasvukohad, näiteks Akstes, on looduskaitse alla võetud ning 2011. aasta seisuga kaalub Keskkonnaamet kõigi limatünniku kasvukohtade kaitse alla võtmist.

## Viited

## Välislingid
*
Riverside Stadium

**Riverside Stadium** on jalgpallistaadion Inglismaal Middlesbrough's. See on klubi Middlesbrough F.C. kodustaadion. 

Riverside avati aastal 1995. See mahutab 34 988 inimest.
Mikel Laboa

**Mikel Laboa Mancisidor** (15. juuni 1934 Donostia – 1. detsember 2008 Donostia) oli baski laulja, laulukirjutaja ja kitarrist.

Mikel Laboa oli mõjukas muusik, kelle looming oli teedrajav tervele põlvkonnale. Alates 1960. aastatest avaldas ta hulga heliplaate.

Mikel Laboa õppis Pamplonas meditsiini ja psühhiaatriat. Üliõpilasena sai ta mõjutusi sellistelt muusikutelt nagu Atahualpa Yupanqui ja Violeta Parra. 1958. aastal laulis ta esimest korda kontserdilaval. Laboa sai tuntuks baski rahvalaulude esitajana. Ta suutis ühendada oma muusikukarjääri tööga meedikuna laste neuropsühhiaatriahaiglas.

Maist 2005 elas ta tagasitõmbununa Donostia lähedal.

Ta laulis enamasti ainult baski keeles.

Mikel Laboa album "Bat-Hiru" valiti El Diario Vasco lugejate poolt aegade parimaks baski muusikaalbumiks.

## Diskograafia
* *Lau herri kanta*, 1964
* *Ursuako Kantak*, 1966
* *Bertold Brecht*, 1969
* *Haika Mutil*, 1969
* *Euskal Kanta Berria*, 1972
* *Bat-Hiru*, 1974
* *Lau-bost*, 1980
* *6 (Sei)*, 1985
* *Lekeitioak*, 1988
* *12 (Hamabi)*, 1989
* *14 (Hamalau)*, 1994
* *Mikel Laboa Zuzenean*, 1997
* *Zuzenean II - Gernika*, 2000
* *60ak+2*, 2003
* *Xoriek - 17*, 2005
Premier League'i rekordid

Inglismaa **[[Premier League]]'i rekordid** alates liiga asutamisest 1992. aastal.

## Tiitlid
***Enam tiitleid:** 13, Manchester United
***Järjest võidetud tiitlid:** 3, Manchester United (1998–1999, 1999–2000, 2000–2001; 2006–2007, 2007–2008, 2008–2009)

## Võidud
***Kõige rohkem võite hooaja jooksul (38 mängu):** 30, Chelsea (2016–2017)
***Kõige vähem võite hooaja jooksul (38 mängu):** 1, Derby County (2007–2008)
***Kõige rohkem järjest võidetud mänge:** 18, Manchester City (28. august 2017 – 27. detsember 2017)
***Kõige rohkem järjest võiduta mänge:** 32, Derby County (2007–2008)

## Individuaalsed
***[[Premier League]]'is kõige rohkem löödud väravaid:** Alan Shearer (260)
***Kõige rohkem mänge:** Gareth Barry (653) 

## Meeskondlikud
***Hooajal kõige rohkem löödud väravaid:** 103, Chelsea (2009–2010)

## Mängu lõpptulemused
***Suurim koduvõit:** 9:0, Manchester United Ipswichi vastu (1995)
***Suurim võit võõrsil:** 1:8, Nottingham Forest Manchester Unitedi vastu (6. veebruar 1999)
***Väravaterohkeim mäng:** 7:4, Portsmouth Readingu vastu (29. september 2007)

## Viited
Dunakeszi

**Dunakeszi** on linn Ungaris Pesti komitaadis, Dunakeszi kreisi halduskeskus. Asub Doonau vasakul kaldal Budapestist vahetult põhja pool.

Dunakeszi sai linnaks 1977.

Linna läbib Bratislava–Budapesti raudtee.

## Viited

## Välislingid

* Dunakeszi koduleht
Siau saar

**Siau saar** on saar Indoneesias Põhja-Sulawesi provintsis. See asub Sulawesi meres Sangihe saarestikus umbes 130 km Sulawesi saare põhjatipust põhja pool.

Saare põhjaosa moodustab Karangetangi vulkaan (Api Siau), mis on üks aktiivsematest vulkaanidest Indoneesias.

Siau saarel elab umbes 50 000 inimest. 

Saarel leiti 2005. aastal endeemne kandlane *[[Tarsius tumpara]]*.

## Välislingid
*Reis Siau saarele
*Saare asukoht Google Maps'i järgi